2020 m. d.

paslaugų viešojo pirkimo- pardavimo sutarties Nr.

1 priedas

**TECHNINĖ SPECIFIKACIJA**

1. **PASLAUGŲ APRAŠYMAS**
   1. Informatikos ir ryšių departamentas prie Lietuvos Respublikos vidaus reikalų ministerijos (toliau – Klientas, Perkančioji organizacija) ketina įsigyti Valstybės tarnautojų registro (toliau – VATARAS) ir Valstybės tarnybos valdymo informacinės sistemos (toliau – VATIS) modifikavimo ir programavimo paslaugas (toliau – Paslaugos), apimančias VATARAS ir VATIS taikomosios programinės įrangos funkcionavimo užtikrinimą, atsirandančių pokyčių realizavimą bei komponentų modifikavimą (konstravimą) ir įdiegimą. Paslaugų tikslas – užtikrinti VATARAS ir VATIS pasiekiamumą ir efektyvumą naudotojams.
2. **ESAMA SITUACIJA**
   1. Valstybės tarnautojų registras (toliau – VATARAS, registras) yra valstybės registras. Registro objektus, paskirtį ir funkcionavimą reglamentuoja Valstybės tarnautojų registro nuostatai, patvirtinti Lietuvos Respublikos Vyriausybės 2002 m. rugpjūčio 10 d. nutarimu Nr. 1255 „Dėl Valstybės tarnautojų registro nuostatų patvirtinimo“.
   2. Registro paskirtis – registruoti Lietuvos Respublikos valstybės tarnybos įstatyme (toliau – Valstybės tarnybos įstatymas) nustatytus registro objektus, rinkti, kaupti, apdoroti, sisteminti, saugoti, naudoti ir teikti registro duomenis valstybės ir savivaldybių institucijoms ir įstaigoms, kitiems registrams ir valstybės informacinėms sistemoms, kitiems juridiniams ir fiziniams asmenims, atlikti kitus registro duomenų tvarkymo veiksmus. Registro objektai – pareigybės ir asmenys, nurodyti Valstybės tarnybos įstatymo 53 straipsnyje.
   3. Registro valdytojas, Registre tvarkomų asmens duomenų valdytojas yra Lietuvos Respublikos vidaus reikalų ministerija. Informatikos ir ryšių departamentas prie Lietuvos Respublikos vidaus reikalų ministerijos yra Registro tvarkytojas ir Registre tvarkomų asmens duomenų tvarkytojas.
   4. VATIS tikslas – informacinių technologijų priemonėmis vykdyti valstybės tarnybos, įstaigų personalo valdymo sprendimų priėmimo, kitų Valstybės tarnybos įstatyme ir su juo susijusiuose teisės aktuose nurodytų funkcijų įgyvendinimo procedūras.
   5. VATIS objektus, paskirtį ir funkcionavimą reglamentuoja Valstybės tarnybos valdymo informacinės sistemos nuostatai, patvirtinti Lietuvos Respublikos vidaus reikalų ministro 2020 kovo 18 d. įsakymu Nr. 1V-235 „Dėl Valstybės tarnybos valdymo informacinės sistemos nuostatų patvirtinimo“.
   6. VATIS pagrindinės funkcijos – sukaupti ir susisteminti duomenis ir juos teikti įstatymų ir kitų teisės aktų nustatyta tvarka įstaigoms valstybės tarnybos sprendimams ir įstaigų personalo valdymo sprendimams planuoti, priimti, analizuoti, kontroliuoti ir prognozuoti; taip pat įstatymų ir kitų teisės aktų nustatyta tvarka teikti šiuos duomenis valstybės registrams, juridiniams ir fiziniams asmenims.
   7. VATIS naudotojai yra valstybės tarnautojai ir darbuotojai, kurie naudojasi VATIS duomenimis pagal jiems suteiktą prieigos teisių lygmenį.
   8. VATARAS ir VATIS naudojasi centralizuota infrastruktūra, įstaigos kaip logiškai atskirti vienetai dirba vienoje bendroje aplikacijoje. VATARAS ir VATIS aplikacija veikia Internet naršyklėse.
   9. VATARAS ir VATIS aplikacija sukurta naudojantis Microsoft.NET programavimo kalba, duomenų bazės – Microsoft SQL 2008. Dauguma VATARAS ir VATIS integracinių sąsajų su kitomis informacinėmis sistemomis ir registrais sukurtos naudojantis žiniatinklio paslaugomis (angl. „Web services“), jomis perduodant gavėjams struktūrizuotus duomenis.
   10. VATARAS ir VATIS duomenų atvaizdavimas paremtas HTML, CSS3, Javascript technologijomis.
3. **VATARAS IR VATIS ARCHITEKTŪRA**
   1. Aplikacijų serveris;
   2. Duomenų bazės klasteris – dvi tarnybinės stotys;
   3. VATIS Žmogiškųjų išteklių valdymo valstybės tarnyboje duomenų analizės komponentė naudoja QlikView programinę įrangą, kuri veikia šiuose tarnybiniuose stotyse:
      1. QlikView serveris;
      2. QlikView WEB aplikacijos serveris.
   4. Duomenų prognozavimui naudojama Prophix programinė įranga.
4. **REIKALAVIMAI PERKAMOMS PASLAUGOMS**
   1. **BENDRIEJI REIKALAVIMAI**
      1. Visi Paslaugų teikėjui taikomi informacijos saugumo reikalavimai yra taikomi ir jo subtiekėjams.
      2. VATARAS ir VATIS programinė įranga turi būti praplečiama ir keičiama:
         1. laikantis modulinio principo, užtikrinant VATARAS ir VATIS vientisumą, lankstumą, lengvas plėtimo galimybes;
         2. remiantis daugiasluoksnės architektūros principu, išlaikant galimybes ją plėsti atskirų sluoksnių lygmenyse (atvaizdavimo, logikos ir duomenų);
         3. VATARAS ir VATIS komponentus ir vidinę bei išorinę komponentų integraciją įgyvendinti laikantis SOA (angl. Service-Oriented Architecture) principų.
      3. Turi būti išlaikomos reikiamos integracijos VATARAS ir VATIS funkcionalumui užtikrinti.
      4. Paslaugų teikėjas turi paskirti už sutarties vykdymą atsakingą asmenį, kuris bus atsakingas už paslaugų teikimo organizavimą, koordinavimą ir derinimą su atsakingais Perkančiosios organizacijos specialistais.
      5. Paslaugų teikėjas turi būti pasirengęs teikti VATARAS ir VATIS modifikavimo ir programavimo paslaugas nuo sutarties įsigaliojimo dienos.
      6. Visi VATARAS ir VATIS modifikavimo ir programavimo metu planuojami taikyti programinės įrangos projektiniai ar technologiniai sprendimai bei numatoma naudoti kitų gamintojų ar atviro kodo programinė įranga turės būti suderinta su Perkančiąją organizacija.
      7. Programavimo paslaugos, nurodytos 4.9 p. turi būti atliktos per Perkančiosios organizacijos nustatytą ir suderintą su Paslaugų teikėju terminą.
      8. Visais atvejais VATARAS ir VATIS modifikavimo ir programavimo metu naujai sukurtą ar pakeistą programinę įrangą Paslaugų teikėjas privalo perduoti Perkančiajai organizacijai, tik pilnai ją ištestavęs ir įsitikinęs, kad ją įdiegus „gamybinėje“ aplinkoje, nebus sutrikdytas VATARAS ir VATIS ar jos dalies funkcijų arba kitų taikomųjų sistemų darbas ir visi įdiegti pakeitimai veiks taip, kaip buvo numatyta užsakyme ir kituose dokumentuose, nustatančiuose funkcinius reikalavimus kuriamai ar keičiamai programinei įrangai.
      9. Galutinį sprendimą dėl VATARAS ir VATIS vystymo metu naujai sukurtos ar pakeistos programinės įrangos diegimo gamybinėje aplinkoje priima Perkančioji organizacija.
      10. VATARAS ir VATIS Paslaugos turi būti teikiamos, laikantis griežtai apibrėžtų VATARAS ir VATIS paslaugų vykdymo metodų ir procedūrų. Paslaugų vykdymo metodus ir procedūras (VATARAS ir VATIS modifikavimo ir programavimo paslaugų teikimo tvarką) Paslaugų teikėjas turi suderinti su Perkančiąja organizacija per 3 (tris) darbo dienas po sutarties įsigaliojimo dienos.
      11. VATARAS ir VATIS programavimo paslaugų teikimą Paslaugų teikėjas turi organizuoti ir dokumentuoti naudodamas registravimo ir pokyčių valdymo programinę įrangą.
      12. Paslaugų teikėjo sukurtiems Paslaugų rezultatams nustatomas 12 (dvylikos) mėnesių garantinės priežiūros terminas nuo Paslaugų perdavimo-priėmimo aktų pasirašymo dienos.
      13. Suteikus paslaugas, be atskiro nurodymo Paslaugų teikėjas privalės atitinkamai parengti (ar) pakeisti ir Perkančiajai organizacijai pateikti su sukurtu (ar) modifikuotu VATARAS ir VATIS funkcionalumu susijusius:
          1. duomenų modelį, duomenų struktūrų aprašymus, jeigu buvo keičiami duomenų bazės objektai;
          2. funkcinį modelį, modulių aprašymus, jeigu buvo keičiamas modulio funkcionalumas;
          3. naudojimo instrukcijas, kompiuterizuotą informacinę pagalbą (,,HTML help"), jeigu buvo keičiamas modulio funkcionalumas;
          4. esybių aprašą ir ryšių diagramą;
          5. VATARAS ir VATIS versijos aprašą;
          6. architektūros ir sisteminių ryšių dokumentą:
          7. diegimo instrukciją;
          8. duomenų rinkinių tvarkymo/perkėlimo taisykles ir nekoduotą duomenų rinkinių tvarkymo/perkėlimo programinę įrangą (pvz., „skript'ai“);
          9. demontuojamų duomenų perkėlimo instrukciją ir nekoduotą duomenų perkėlimo programinę įrangą (pvz., „skript'ai“);
          10. duomenų tvarkymo ataskaitą;
          11. administratoriaus instrukciją, jeigu tokia instrukcija turėjo būti keičiama;
          12. ištaisytų komponentų/modulių nekoduoti išeities tekstai;
          13. kitus Perkančiosios organizacijos pagrįstai reikalaujamus dokumentus, bibliotekas;
          14. jeigu naudojimosi Paslaugos rezultatu metu paaiškės, kad Perkančiajai organizacijai atitenkanti Paslaugų teikėjo perduota susijusi su Paslauga dokumentacija yra nepilna, ir jos nepakanka, kad įvykdyti kokį nors iš Sutarties reikalavimuose numatytų Paslaugos tikslų, su tuo susijusius Perkančiosios organizacijos faktinius, tiesioginius nuostolius (įskaitant dokumentacijos sutvarkymo išlaidas), ne didesnių, nei nustatytas nuostolių apribojimas Sutarties 6.5. punkte, padengia Paslaugų teikėjas.
      14. Paslaugų teikėjo Perkančiajai organizacijai tinkamai suteiktų VATARAS ir VATIS programavimo paslaugų perdavimas ir priėmimas įforminamas Paslaugų perdavimo–priėmimo aktu.
      15. Paslaugų teikėjas garantinės priežiūros laikotarpiu privalo:
          1. neatlygintinai atlikti taikomosios programinės įrangos klaidų šalinimą;
          2. neatlygintinai konsultuoti dėl trikčių Perkančiosios organizacijos specialistus, atsakingus už sistemos priežiūrą, telefonu, elektroniniu paštu.
          3. Paslaugų teikėjo sukurtiems Paslaugų rezultatams Perkančioji organizacija turi teisę teikti pastabas raštu garantinės priežiūros laikotarpiu. Paslaugų teikėjas koreguoja sukurtus Paslaugų rezultatus atsižvelgdamas į Paslaugų gavėjo pateiktas pastabas arba motyvuotai raštu informuoja Paslaugų gavėją apie atsisakymą tikslinti sukurtus rezultatus. Tokiu atveju Paslaugų gavėjo pateiktos pastabos yra nagrinėjamos atskiru abipusiu Šalių susitarimu.
   2. **TEISĖS AKTŲ SĄRAŠAS**
      1. Paslaugų teikėjas, teikdamas paslaugas privalo vadovautis:
         1. Valstybės informacinių sistemų steigimo, kūrimo, modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
         2. Lietuvos Respublikos asmens duomenų teisinės apsaugos įstatymu;
         3. Lietuvos Respublikos valstybės informacinių išteklių valdymo įstatymu;
         4. 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nustatytų fizinių asmenų asmens duomenų apsaugos reikalavimų;
         5. Techniniais valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimais, patvirtintais Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;
         6. kitais duomenų saugą reglamentuojančiais Lietuvos Respublikos teisės aktais.
         7. Paslaugų teikėjo sukurtas/modifikuotas VATARAS ir VATIS funkcionalumas turi atitikti žemiau išvardintų Lietuvos Respublikos teisės aktų (esant teisės aktų pakeitimams, vadovaujamasi naujausiomis teisės aktų redakcijomis) nuostatas:
            1. Valstybės tarnybos įstatymas;
            2. Valstybės tarnybos įgyvendinimo įstatymas;
            3. Lietuvos Respublikos darbo kodekso patvirtinimo, įsigaliojimo ir įgyvendinimo įstatymas;
            4. Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio, taikomo 2019 metais, įstatymas;
            5. Lietuvos Respublikos Vyriausybės 2018 m. lapkričio 28 d. nutarimas Nr. 1176 (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija) ,,Dėl Lietuvos Respublikos valstybės tarnybos įstatymo įgyvendinimo“. (patvirtinta: Valstybės tarnautojų pareigybių aprašymo ir vertinimo metodika, Atitikties nepriekaištingos reputacijos reikalavimams deklaracijos forma;
            6. Priėmimo į valstybės tarnautojo pareigas organizavimo tvarkos aprašas; Valstybės tarnautojų kvalifikacijos tobulinimo prioritetų sąrašas;
            7. Valstybės tarnautojų kvalifikacijos tobulinimo tvarkos aprašas;
            8. Valstybės tarnautojo perkėlimo tarnybinio kaitumo būdu į kitas valstybės tarnautojo pareigas tvarkos aprašas; Valstybės tarnautojų tarnybinės veiklos vertinimo tvarkos aprašas);
            9. Lietuvos Respublikos Vyriausybės 2017 m. birželio 21 d. nutarimas Nr.496 „Dėl Lietuvos Respublikos darbo kodekso įgyvendinimo“;
            10. 2018 m. gruodžio 20 d. Lietuvos Respublikos Seimo nutarimas Nr. XIII-1896 „Dėl Lietuvos Respublikos Seimo, Seimo kanceliarijos ir Seimui atskaitingų institucijų, Respublikos Prezidento kanceliarijos ir Respublikos Prezidentui atskaitingų institucijų, nacionalinės teismų administracijos, teismų, prokuratūros, savivaldybių institucijų ir įstaigų sąrašo pagal grupes patvirtinimo“;
            11. Lietuvos Respublikos Vyriausybės 2002 m. rugpjūčio 10 d. nutarimas Nr. 1255 „Dėl Valstybės tarnautojų registro nuostatų patvirtinimo“;
            12. Lietuvos Respublikos vidaus reikalų ministro 2013 m. gegužės 21 d. įsakymas Nr. 1V-447 „Dėl užsienio kalbų mokėjimo tikrinimo priimant į valstybės tarnautojo pareigas taisyklių patvirtinimo“;
            13. Lietuvos Respublikos vidaus reikalų ministro 2018 m. gruodžio 31 d. įsakymas Nr. 1V-985 „Dėl Valstybės tarnautojų prašymų leisti dirbti kitą darbą pagal darbo sutartį nagrinėjimo, sprendimų priėmimo ir atšaukimo tvarkos aprašo patvirtinimo“;
            14. Valstybės tarnybos departamento prie Lietuvos Respublikos vidaus reikalų ministerijos direktoriaus 2019 m. kovo 28 d. įsakymas Nr. 27V-63 „Dėl Pretendentų vertinimo komisijoje, naudojant telekomunikacijų galinius įrenginius, tvarkos aprašo patvirtinimo“;
            15. Valstybės tarnybos departamento prie Lietuvos Respublikos vidaus reikalų ministerijos direktoriaus 2019 m. vasario 13 d. įsakymas Nr. 27V-25 „Dėl Pretendentų į įstaigos vadovo, priimamo konkurso būdu, pareigas kompleksinio vertinimo organizavimo tvarkos aprašo patvirtinimo“;
            16. Valstybės tarnybos departamento prie Lietuvos Respublikos vidaus reikalų ministerijos direktoriaus 2007 m. sausio 8 d. įsakymas Nr. 27V-8 „Dėl Valstybės tarnybos valdymo informacinės sistemos nuostatų patvirtinimo“;
            17. Valstybės tarnybos departamento direktoriaus 2017 m. rugsėjo 15 d. įsakymas Nr. 27V-131 „Dėl atrankos į valstybės tarnautojo pareigas rodiklių skaičiavimo aprašo patvirtinimo“.
   3. **REIKALAVIMAI GREITAVEIKAI**
      1. Sukurtam/modifikuotam VATARAS ir VATIS funkcionalumui turi būti užtikrinti šie reikalavimai greitaveikai:
         1. Paprastos operacijos (pavyzdžiui, lauko informacijos įvedimas ar pakeitimas) – 1 sek.,
         2. Paprastos ataskaitos ir ekrano formos (pavyzdžiui, darbuotojų sąrašas pagal pasirinktus kriterijus, sąrašo vaizdo pakeitimas, darbuotojo kortelės išsaugojimas) – 2 sek.
         3. Sudėtingos operacijos ir ekrano formos (pavyzdžiui, daugelio kriterijų ataskaitos generavimas) – 10 sek.
      2. Sistemoje turi būti indikuojami ilgiau trunkantys procesai (funkcijos), kad naudotojui būtų aišku, jog VATARAS ir VATIS veikia ir nėra būtinybės iškviesti tų pačių funkcijų keletą kartų.
   4. **REIKALAVIMAI ATSPARUMO ĮSILAUŽIMUI (SAUGUMUI)**
      1. VATARAS ir VATIS turi būti projektuojama ir kuriama atsižvelgiant į teisės aktų saugumo reikalavimus keliamus ypatingos svarbos el. informacijai (vadovaujantis Lietuvos Respublikos Vyriausybės 2013 m. liepos 24 d. nutarimas Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“.
      2. VATARAS ir VATIS turi būti projektuojama ir kuriama atsižvelgiant į Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų, patvirtintų Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“, reikalavimus.
      3. VATARAS ir VATIS turi būti projektuojama ir kuriama atsižvelgiant į 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyvos 95/46/EB (Bendrasis duomenų apsaugos reglamentas arba Reglamentas (ES) 2016/679) reikalavimus.
      4. VATARAS ir VATIS turi būti projektuojama ir kuriama atsižvelgiant į Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. .rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.
      5. VATARAS ir VATIS turi būti projektuojama ir kuriama atsižvelgiant į VATARAS ir VATIS taikomus duomenų saugos nuostatus ir saugos politiką įgyvendinančius dokumentus.
      6. Įdiegta programinė įranga (kuriami ir (ar) modifikuojama posistemiai ir (ar) moduliai ar (ar) standartinė programinė įranga) negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
      7. VATARAS ir VATIS ryšys su darbuotojų darbo vietomis (interneto naršyklėmis) turi būti šifruojamas naudojant SSL (angl. *Secure Socket Layer*) arba kitas lygiavertes šifravimo priemones.
      8. Priklausomai nuo VATARAS ir VATIS architektūros, Paslaugų teikėjas turi pateikti reikiamą kiekį bei reikiamų paskirčių sertifikatus, kuriuos naudojant bus atliekamas perduodamos / gaunamos informacijos šifravimas.
         1. VATARAS ir VATIS turi būti apsaugota nuo:
         2. neautentifikuotos prieigos;
         3. nesankcionuoto naudotojo sesijos perėmimo;
         4. nesankcionuoto duomenų perėmimo ar jų įterpimo;
         5. žalingo kodo įterpimo (angl. Injection, XSS (Cross-sitescripting));
         6. kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
      9. Šifravimui naudojami sertifikatai turi būti patvirtinti kvalifikuotu sertifikatu (pvz., Veri Sign ar analogišku), kurį populiariosios interneto naršyklės gali verifikuoti automatiškai, t. y. darbo vietos naudotojui neturi reikėti savarankiškai sertifikato įtraukti į naršyklės ar operacinės sistemos patikimų sertifikatų saugyklą;
      10. Paslaugų teikėjo pateiktas sertifikatas(-ai) turi galioti visą garantinės priežiūros terminą, nustatytą 4.1.12. papunktyje. Pateikiamo sertifikato garantinis aptarnavimas (angl. support) turi būti užtikrinamas ne mažiau nei garantinės priežiūros terminas nustatytas 4.1.12. papunktyje.
      11. VATARAS ir VATIS naudotojų identifikavimo ir autentifikavimo priemonės turi būti saugomos su tinkamu prieigos kontrolės užtikrinimu ir informacijos šifravimu (pvz., slaptažodžiai, kodai turi būti šifruojami ir pan.).
      12. Naudotojui neatliekant jokių veiksmų, naudotojas turi būti automatiškai atjungiamas nuo VATARAS ir VATIS, kad toliau naudotis VATARAS ir VATIS būtų galima būtų tik pakartojus tapatybės nustatymo ir autentiškumo patvirtinimo veiksmus.
      13. Kiekvienas VATARAS ir VATIS naudotojas turi būti unikaliai identifikuojamas ir autentifikuojamas. .
      14. Vartotojui naudojantis skirtingais VATARAS ir VATIS posistemiais ir (ar) moduliais neturi būti reikalaujama papildomai autentifikuoti. (angl. „Single sign on“)
      15. VATARAS ir VATIS naudotojų autentifikavimas, autorizavimas ir naudotojų valdymas turi būti realizuotas vaidmenų (*angl. Role Based Access Control*) pagrindu.
      16. Aplikacijose turi būti numatyta apsauga nuo kenkėjiško kodo įkėlimo į aplikaciją (pavyzdžiui, apribota galimybė įkelti bylas su plėtiniais .com, .exe, .bat ir pan.).
      17. Sukurtas/modifikuotas VATARAS ir VATIS funkcionalumas turi atitikti 4.4.1 - 4.4.16 punktuose nustatytus reikalavimus.
   5. **REIKALAVIMAI PROGRAMINEI ĮRANGAI**
      1. Siūlomas sprendimai turi būti neribotos įstaigų, darbuotojų ir sistemos naudotojų skaičiumi bei sprendimui naudojamais techniniais resursais (esant poreikiui plėsti VATARAS ir VATIS skiriamus techninius resursus, nebus reikalaujama įsigyti papildomas licencijas).
      2. Sukurtų sprendimų naudojimas neturi būti apmokestinamas papildomai.
      3. Paslaugos teikėjas Perkančiajai organizacijai turi perduoti visas reikalingas kitas licencijas (naujausios versijos ir gamintojo palaikomas), būtinas siūlomų sprendimų veikimui ar diegimui (operacinių sistemų, duomenų bazių valdymo sistemų, virtualizavimo platformų, integravimo įrankių, kodo kompiliavimo ir t.t.).
      4. Siūlomų išeities tekstai turi tenkinti šiuos reikalavimus:
         1. išeities tekstai Perkančiajai organizacijai turi būti perduoti kompiliavimui paruoštų rinkmenų paketų forma, nurodant standartines kompiliavimo priemones, kompiliavimo eigą ir kartu su visomis perkompiliavimui reikalingomis bibliotekomis;
         2. išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas;
         3. išeities tekstai turi būti suprantami pasirinktos programavimo kalbos specialistui;
         4. Perkančiajai organizacijai turi būti perduoti pilni, korektiški išeities tekstai, iš kurių, naudojant standartines priemones, būtų kompiliuojama naudojimui parengta programinė įranga, atliekanti jai specifikuotas funkcijas;
         5. turi būti parengtas priėmimo testavimo išeities tekstų testas atliekant išeities tekstų kompiliavimą Perkančiosios organizacijos aplinkoje ir funkcinį kompiliavimo metu gautos versijos testavimą;
   6. **REIKALAVIMAI SISTEMOS TINKAMUMO NAUDOTOJAMS UŽTIKRINIMO PRIEMONĖMS**
      1. Grafinė sąsaja turi atitikti šiuolaikinius ergonomikos reikalavimus, nurodytus ISO 9241-210:2010 (arba lygiaverčiame) standarte ir užtikrinti patogų patekimą prie pagrindinių funkcijų ir operacijų, kurios vykdomos VATARAS ir VATIS.
      2. Naudotojų grafinė sąsaja turi būti nepriklausoma nuo platformos ir turi veikti Microsoft Windows, Linux, MAC OS ir kitose plačiausiai naudojamose aplinkose.
      3. VATARAS ir VATIS turi vienodai funkcionuoti bei būti atvaizduojami šiose interneto naršyklėse (gamintojų palaikomose ir naujausiose jų versijose):
         1. Microsoft Edge;
         2. Mozilla Firefox;
         3. Google Chrome;
         4. Safari;
         5. Opera.
      4. VATARAS ir VATIS naudotojų grafinė sąsaja turi būti realizuota laikantis skaitmeninio turinio prieinamumo gairių 2.0 (angl. Web Content Accessibility Guidelines (WCAG) 2.0).
      5. Naudotojui turi būti pateikiamos pagalbos priemonės padedančios greičiau išmokti naudotis VATARAS ir VATIS (pvz., pagalbos mygtukai, naudotojo vadovas).
      6. Atliekamas loginis tikrinimas tarp formos elementų – vieno formos elemento parinkimas (įvedimas) turi galėti įjungti/ išjungti kitus formos elementus ir atlikti kitus veiksmus, kurie turės būti suderinti su Perkančiąją organizacija.
      7. Turi būti realizuotas pagalbinės informacijos (angl. *hints*) funkcionalumas – naudotojams turi būti pateikiami paaiškinamieji pranešimai tose Sistemos vietose, kuriose gali kilti klausimų, siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą dokumento / prašymo lauką).
      8. Paslaugų teikėjas turi atlikti visus reikiamus Sistemos pakeitimus atsižvelgiant į Užsakovo pateiktą naudotojo sąsajos patogumo naudotis (angl. *usability*) testavimo ataskaitą.
      9. VATARAS ir VATIS turi būti lietuvių kalbos terpė, privaloma atsižvelgti į lietuviškų rašmenų ypatybes. Naudotojų sąsajos turi būti lietuvių kalba.
      10. Paslaugų teikėjas teikdamas 4.8 p. ir 4.9.p. nurodytas paslaugas turi taikyti geriausias UX (angl. *User experience*) ir UI (angl. *User interface)* praktikas, siekiant naudotojo sąsają padaryti kiek labiau įmanoma intuityvią ir suprantamą, vengiant visų perteklinių veiksmų.
      11. Paslaugų teikėjas prieš teikdamas 4.8 p. ir 4.9.p. nurodytas paslaugas turi pateikti 3 (tris) skirtingas siūlomo sprendimo dizaino eskizų versijas su informacijos atvaizdavimo pavyzdžiais įvairaus tipo įrenginių ekranams.
      12. Suderinus su Perkančiąja organizaciją vieną dizaino eskizo variantą, pagal jį Paslaugų teikėjas turi sukurti prototipą (pvz., naudojant https://www.axure.com/) ir suderinti jį su Perkančiąja organizaciją.
      13. VATARAS ir VATIS posistemių ir modulių naudotojo sąsaja turi būti prieinama naudojant interneto naršyklę.
      14. Naudotojų sąsajos valdymas turi remtis pelės ir klaviatūros įrenginiais.
      15. Turi būti realizuotas naudojimo patogumą užtikrinantis funkcionalumas:
          1. TAB klavišo seka einant per duomenų įvedimo laukus;
          2. Užuominų ir paaiškinimų pateikimas pelės žymeklį užvedus ant grafinio objekto (lietuvių kalba).
          3. Duomenų įvedimo formose duomenų laukai turi būti užpildomi automatiškai, jeigu Sistemoje yra saugomi atitinkami duomenys;
          4. Sistemos veiksmai, kurie gali būti vykdomi fone, turi būti taip realizuojami, kad naudotojas galėtų naudoti kitas Sistemos funkcijas.
      16. Duomenų sąrašai turi būti:
          1. Puslapiuojami, su galimybe nurodyti kiek sąrašo puslapyje rodyti eilučių;
          2. Filtruojami pagal sąrašui aktualius kriterijus (vieną ar daugiau kriterijų vienu metu). Paslaugų teikėjas, detalios analizės metus, turės identifikuoti kiekvieno sąrašo filtravimo kriterijus ir juos realizuoti;
          3. Rikiuojami pagal sąrašo rikiuotinus elementus;
          4. Eksportuojami į rinkmenas (.pdf, .docx, .xlxs ar lygiavertes). Detalios analizės metu turi būti nustatyta, kuriems sąrašams yra reikalinga pastaroji funkcija.
      17. Reikalavimai naudotojų informavimui:
          1. Naudotojui pateikiami pranešimai turi būti suformuluoti taip, kad naudotojui būtų aiški pranešimo pateikimo priežastis. Informacija apie pranešimo pateikimą sąlygojančią priežastį privalo būti pateikiama nurodant konkrečius Sistemos duomenų objektus (pavyzdžiui, laukų pavadinimus).
          2. Naudotojui pateikiamame klaidos pranešime privalo būti nurodoma, kokius veiksmus naudotojas privalo atlikti tam, kad galėtų pašalinti pranešimo pateikimo priežastis ir tęsti darbą su VATARAS ir VATIS. Įvykus klaidai naudotojas apie tai turi būti aiškiai informuojamas (pvz., nukreipiamas į klaidą sąlygojančią ekraninės formos vietą, paryškinami netinkamai užpildyti formos laukai ir pan.).
          3. Naudotojui turi būti pateikiami sėkmės pranešimai, nurodantys, kad naudotojo atlikti veiksmai yra sėkmingi (pavyzdžiui, informuojama, kad įrašas išsaugotas / ištrintas / pakoreguotas, duomenys sėkmingai įkelti ir pan.).
          4. Klaidų pranešimai, sėkmės pranešimai ir informaciniai pranešimai turi būti išskirti skirtingomis spalvomis ar skirtingais simboliais, kad vizualiai būtų galima atskirti.
      18. Naudotojo sąsajoje esantys duomenų įvedimo laukai turi turėti duomenų validavimo taisykles ir tikrinti įvedamų duomenų logikos korektiškumą. Laukai ir laukų validavimo taisyklės turi būti suderinti su Perkančiąja organizacija. Preliminariai turės būti:
      19. Tikrinami privalomi įvesti duomenys;
      20. Tikrinimas duomenų formatas (datos, skaičiaus, teksto ar kitas nustatytas taisykles);
      21. Tikrinami įkeliamų rinkmenų plėtiniai ir dydžiai;
      22. Atliekamas loginis tikrinimas tarp formos elementų – vieno formos elemento parinkimas (įvedimas) turi galėti įjungti/ išjungti kitus formos elementus ir atlikti kitus veiksmus, kurie turės būti suderinti su Užsakovu.
      23. Sukurtas/modifikuotas VATARAS ir VATIS funkcionalumas turi atitikti 4.6.1 - 4.6.7 ir 4.6.13 - 4.6.22 punktuose nustatytus reikalavimus.
   7. **MODIFIKAVIMO PASLAUGŲ ETAPAI**
      1. 4.8 p. nurodytos modifikavimo paslaugos turi būti įgyvendintos šiais etapais:
         1. Inicijavimas – Paslaugų teikėjas parengia darbo reglamentą ir suderina su Perkančiąja organizacija per 5 dienas nuo sutarties įsigaliojimo dienos.
         2. Detali analizė - Paslaugų teikėjas atlieka esamos ir siekiamos padėties įvertinimą, parengia detalios analizės dokumentaciją ir ją suderina su Perkančiąja organizacija. Detalios analizės dokumentai. Detalios analizės dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti Perkančiosios organizacijos išsakyti poreikiai, parengiami naudojimo atvejai (*angl. use case*), kurie pateikiami naudojimo atvejų diagramomis pagal UML (*angl. Unified Modeling Language*) notaciją ir detalizuojami aprašant kiekvieno naudojimo atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni naudojimo atvejai ar jų grupės turi būti detalizuojami pateikiant veiklos bei VATARAS ir VATIS procesus, naudojant procesų modeliavimo diagramas (angl. *UML activity diagram*, *BPMN Business Process Model and Notation*) ar lygiavertes diagramas). Pateikiami pastarųjų diagramų struktūrizuoti aprašai. Aprašomi VATARAS ir VATIS naudotojai ir jų teisės. Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, naudojimo atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas 4.8 p. reikalavimas.
         3. Kūrimas - Paslaugų teikėjas vykdo reikalingus programavimo ir konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus, atlieka komponentų (angl. unit) testavimą, vidinį saugumo testavimą ir parengia vidinio testavimo ataskaitą. Vykdo tarpinių rezultatų demonstracijas Perkančiajai organizacijai.
         4. Diegimas testavimo aplinkoje - Paslaugų teikėjas parengia ir pateikia programinę įrangą tinkamą įdiegimui Perkančiosios organizacijos testavimo aplinkoje ir Konsultuoja Perkančiąją organizaciją programinės įrangos įdiegimo klausimais.
         5. Priėmimo testavimas – Paslaugų teikėjas dalyvauja priėmimo testavime. Atlieka testavimo metu išaiškėjusius reikalingus klaidų / neatitikčių taisymus ir parengia priėmimo testavimo ataskaitą.
         6. Diegimas gamybinėje aplinkoje - Paslaugų teikėjas parengia ir pateikia programinę įrangą tinkamą įdiegimui Perkančiosios organizacijos gamybinėje aplinkoje.
         7. Bandomoji eksploatacija - Paslaugų teikėjas Teikia konsultacijas bandomosios eksploatacijos klausimais. Reaguoja ir pašalina eksploatacijos metu nustatytus defektus.
   8. **REIKALAVIMAI MODIFIKAVIMO PASLAUGOMS**
      1. VATARAS ir VATIS modifikavimo paslaugos apima:
         1. VATARAS ir VATIS aplikacijos kodo papildymą dėl TLS (Transport Layer Security) protokolo atnaujinimo iki 1.2 versijos.
         2. VATIS Valstybės tarnautojų tarnybinės veiklos vertinimo modulio funkcionalumą:
            1. modulio funkcionalumas turi būti atnaujintas vadovaujantis aktualia Valstybės tarnautojų tarnybinės veiklos vertinimo tvarkos aprašo redakcija / rengiamu projektu (esamas modulio funkcionalumas atitinka Valstybės tarnautojų tarnybinės veiklos vertinimo tvarkos aprašo redakciją galiojusią iki 2018 m. gruodžio 31 d.);
            2. modulio funkcionalumas turi būti papildytas funkcine galimybe inicijuoti naujai priimtam /perkeltam į kitą įstaigą (perkeltam toje pačioje įstaigoje – pagal poreikį ir atžymas perkėlimo kortelėje) valstybės tarnautojui susitarimo su tiesioginiu vadovu dėl einamųjų metų užduočių pildymą;
            3. turi būti modifikuotos valstybės tarnautojų vertinimo duomenų ataskaitos – detalės bus patikslintos analizės metu.
         3. Darbo užmokesčio duomenų kaupimo funkcionalumą:
            1. registruojant valstybės tarnautojo pareiginės algos koeficientą duomenų tvarkytojui turi būti sudaryta funkcinė galimybė naują koeficientą paskyrime registruoti nuo bet kurios mėnesio dienos. (šiuo metu, registruojant nuo bet kurios datos, kuri vėlesnė už paskyrimo datą, gaunamas sistemos pranešimas: „Koeficientai turėtų būti registruojami nuo paskyrimo datos arba nuo mėnesio pradžios.“);
            2. turi būti leidžiama registruoti naują koeficientą laikinojo tarnautojo perkėlimo metu, jei pažymima, kad „atlyginimas mokamas naujoje pareigybėje“;
            3. turi būti modifikuotas automatinis darbo užmokesčio duomenų perskaičiavimo algoritmas (šiuo metu automatinis darbo užmokesčio perskaičiavimas galimas tik tokiu atveju kai tą patį mėnesį su tuo pačiu paskyrimu susietas tik vienas pareiginės algos koeficientas);
            4. turi būti papildyti VATARAS ir VATIS duomenų bazės lentelės/view‘ai, skirti duomenų užkrovai į VATIS Analizės ir prognozavimo posistemio komponentę – Qlikview, darbo užmokesčio ir susijusių duomenų laukais. Duomenų apimtis bus patikslinta analizės metu;
            5. turi būti sukurta funkcinė galimybė kontroliuoti (kontrolės kriterijai turi būti administruojami Sistemos administratorių nereikalaujant specifinių techninių ar programavimo žinių išsaugant kriterijų nustatymo istoriją) priemokų (už pavadavimą, už papildomų užduočių atlikimą ir kt.) suvedimą – suvedant priemokas turi būti automatiškai tikrinama ar bendras priemokų skyrimo terminas per kalendorinius metus neviršija administratoriaus nustatyto termino, tikrinant pagal kiekvieną priemokos tipą. Terminą viršijus duomenų tvarkytojas turi būti įspėjamas, kad viršijus terminą priemokos suvedimas negalimas;
            6. VATARAS ir VATIS administratorius turi turėti galimybę administruoti priemokų skyrimo terminus (turi išlikti terminų skyrimo istorija). t.y. turi būti galimybė nustatyti kokiam laikui (kiek ilgai) iš viso gali būti skiriama konkreti priemoka per kalendorinius metus ir bendra trukme;
            7. turi būti atnaujintos VATARAS ir VATIS su darbo užmokesčio duomenimis susijusios ataskaitos, sudaryta galimybė vykdyti darbo užmokesčio duomenų stebėseną įskaitant ir priemokų stebėjimo terminus pagal kiekvieną priemokos tipą atskirai, pagal atskiras įstaigas, jų grupes, visų įstaigų duomenis. Duomenų apimtis bus patikslinta analizės metu;
         4. VATIS Valstybės tarnautojų tarnybinio kaitumo modulio funkcionalumą:
            1. institucija/įstaiga skelbdama tarnybinio kaitumo skelbimą, turi turėti galimybę nustatyti kiek laiko bus publikuojamas tarnybinio kaitumo skelbimas, pagal poreikį turi būti galimybė skelbimo publikavimo trukmę pratęsti;
            2. tarnybinio kaitumo skelbimas turi būti publikuojamas viešai, susipažinimui nereikalaujant autentifikacijos, ir iš skelbimo turi būti nukreipimas į prašymų teikimo modulį, dokumentų pateikimui;
            3. turi būti atnaujintas tarnybinio kaitumo skelbimo atvaizdavimas prašymo teikimo modulyje – skelbime turi būti atvaizduojamas pareigybės aprašymas ir kita su pareigybe susijusi informacija;
            4. turi būti atnaujinta tarnybinio kaitumo skelbimų paieška. Paieška turi būti vykdoma pagal tarnybinio kaitumo skelbime atvaizduojamą informaciją;
            5. turi būti įgyvendintas funkcionalumas, leidžiantis skelbiant konkurso (atrankos) skelbimą, lygiagrečiai pasirinkti ir galimybę paskelbti tarnybinio kaitumo skelbimą.
         5. Valstybės tarnautojų leidimo dirbti kitą darbą duomenų kaupimo funkcionalumą:
            1. perkeliant asmenį į kitas pareigas toje pačioje įstaigoje ar perregistruojant pareigybę, leidimai dirbti kitą darbą neturi būti automatiškai uždaromi;
            2. registruojant leidimą dirbti kitą darbą neturi būti reikalaujama įrašyti leidimo galiojimo pabaigos datą.
         6. VATIS Konkurso (atrankos) į valstybės tarnautojo pareigas posistemio funkcionalumą:
            1. turi būti sudaryta funkcinė galimybė įstaigos inicijuojančios konkursą (atranką) duomenų tvarkytojui konkurso (atrankos) skelbime nurodyti įstaigos atstovus į konkurso (atrankos) komisiją;
            2. skelbime nurodytiems komisijos nariams VATIS turi būti sudaryta funkcinė galimybė matyti visų pretendentų (atitinkančių ir neatitinkančių reikalavimus) pateiktus dokumentus į konkursą (atranką) – teisė matyti pateiktus dokumentus turi susikurti automatiškai;
            3. turi būti sukurtas funkcionalumas leidžiantis pakaitinį valstybės tarnautoją, laimėjusį konkursą toje pačioje įstaigoje , perkelti perkėlimo būdu „Perkėlimas laimėjus konkursą“ (iki 2018-12-31 pakaitinį valstybės tarnautoją, laimėjusį konkursą, atleisdavo ir priimdavo, šiuo metu keliant pagal šį būdą, tvarkytojas informuojamas, kad reikalinga atranka.),
            4. turi būti sudaryta funkcinė galimybė politinio (asmeninio) pasitikėjimo valstybės tarnautoją perkelti į kitas politinio (asmeninio) pasitikėjimo valstybės tarnautojų pareigas;
            5. turi būti sukurtos atskiros teisės konkursų (atrankų) administravimui, pagal pareigybių tipus;
            6. turi būti sudaryta funkcinė galimybė sistemos administratoriui nustatyti, kokių pareigybių tipų konkursai (atrankos) paskelbiami viešai, nereikalaujant papildomo patvirtinimo iš konkursus (atrankas) administruojančios institucijos ar įstaigos.
         7. VATIS Kasmetinių atostogų apskaitos modulio funkcionalumą:
            1. turi būti atnaujintas kasmetinių minimalių ir papildomų atostogų dienų apskaičiavimo algoritmas atsižvelgiant į nuo 2019 m. sausio 1 d. įsigaliojusius VTĮ ir susijusių teisės aktų pasikeitimus dėl kasmetinių atostogų apskaitos;
            2. taip pat turi būti peržiūrėtas ir atnaujintas tikslios stažo pasikeitimo datos kasmetinių atostogų laikotarpyje apskaičiavimo algoritmas;
            3. atsižvelgiant į 4.8.1.7.1 ir 4.8.1.7.2 p. atliktus modulio pakeitimus turi būti atnaujintas kasmetinių atostogų likučių konkrečiai dienai skaičiavimo algoritmas;
            4. atsižvelgiant į 4.8.1.7.1 ir 4.8.1.7.2 p. atliktus modulio pakeitimus turi būti atnaujintos kasmetinių atostogų duomenų ataskaitos VATARAS ir VATIS;
            5. atsižvelgiant į 4.8.1.7.1 ir 4.8.1.7.2 p. atliktus modulio pakeitimus turi būti atnaujintas kasmetinių atostogų duomenų atvaizdavimo funkcionalumas VATIS Savitarnos posistemyje;
            6. atnaujinti kasmetinių atostogų duomenų atvaizdavimo funkcionalumą VATIS Savitarnos posistemyje panaikinant duomenų lentelėje „Kasmetinių atostogų laikotarpiai“ stulpelį „Išduota 14 dienų“.
         8. Įstaigų vadovų ir kitas pareigas, kurioms įstatymais yra nustatyta kadencija, einančių kadencijos duomenų funkcionalumą:
            1. VATARAS ir VATIS administratoriui turi būti sudaryta funkcinė galimybė administruoti su kadencijų duomenimis susijusius klasifikatorius, konstantas, pranešimus vartotojams ir jų grupėms (atskiriems pareigybių tipams ar grupėms);
            2. turi būti sudaryta funkcinė galimybė įregistruoti kadencijos duomenis asmens paskyrimo skiltyje – kadencijos pradžia, pabaiga, kadencijos pratęsimas bei su šiais duomenimis susieti susiję paskyrimai atsižvelgiant į 4.8.1.8.1 p. įgyvendintus atnaujinimų nustatymus;
            3. perkėlimo į kitas pareigas atveju kadencijos metu, kadencijos duomenys taip pat turi būti siejami;
            4. iki kadencijos pabaigos likus tam tikram, 4.8.1.8.1 p. nustatytam laikotarpiui įstaigos duomenų tvarkytojas turi būti perspėjamas atskiru pranešimu apie būtinybę pradėti konkurso skelbimo į pareigas ar kadencijos pratęsimo veiksmus;
            5. turi būti sukurta ataskaita visų pareigų, kurioms įstatymais nustatyta kadencija, duomenų ir susijusių duomenų stebėjimui – pareigų ir jų užimtumo, konkursų duomenys ir kt. pagal atskiras pareigybes ir /arba įstaigas, jų grupes, visų įstaigų duomenis; pvz. ir detalės bus pateikti užduočių analizės metu.
         9. duomenų apie asmenis, kurie įstatymų numatytais atvejais pripažinti padariusiais tarnybinį nusižengimą, už kurį yra pagrindas skirti tarnybinę nuobaudą – atleidimą iš pareigų, registravimo VATARAS funkcionalumą:
            1. turi būti sukurtas funkcionalumas įstaigai įregistruoti duomenis, nurodytus VATARAS nuostatų 14.4 papunktyje apie asmenis, kurie ėjo pareigas įstaigoje, bet sprendimo dėl pripažinimo padarius tarnybinį nusižengimą datai jau yra atleisti;
            2. turi būti galimybė suformuoti duomenų išrašą;
            3. turi būti sukurta ataskaita duomenų analizei pagal įstaigas, laikotarpius, teritorijas ir kt. (bus patikslinta analizės metu);
         10. duomenų apie asmenis, atleistus iš statutinio valstybės tarnautojo pareigų už šiurkštų tarnybinį nusižengimą ar už pareigūno vardo pažeminimą, registravimo VATARAS funkcionalumą:
             1. turi būti sukurtas funkcionalumas įstaigai įregistruoti duomenis, nurodytus VATARAS nuostatų 14.5 papunktyje apie asmenis, kurie ėjo pareigas įstaigoje, tačiau duomenys apie juos VATARAS nebuvo kaupiami (neatmetant ir tų, kurie ėjo pareigas įstaigoje, ir kurių duomenys VATARAS buvo kaupiami);
             2. turi būti galimybė suformuoti duomenų išrašą;
             3. turi būti sukurta ataskaita duomenų analizei pagal įstaigas, laikotarpius, teritorijas ir kt. (bus patikslinta analizės metu).
      2. VATARAS ir VATIS modifikavimo paslaugos turi būti suteiktos per 5 mėnesius nuo Sutarties įsigaliojimo dienos.
   9. **REIKALAVIMAI PROGRAMAVIMO PASLAUGOMS**
      1. VATARAS ir VATIS programavimo paslaugos apima:
         1. taikomosios programinės įrangos ir/ar duomenų bazės pakeitimų ir/ar naujų funkcionalumų kūrimą;
         2. integracinių sąsajų su kitais registrais ir/ar informacinėmis sistemomis keitimą ir/ar naujų integracinių sąsajų kūrimą;
         3. sukurtų ir įdiegtų žiniatinklio paslaugų priežiūrą, administravimą ir/ar naujų žiniatinklio paslaugų kūrimą;
         4. vartotojo sąsajos patogumo gerinimą;
         5. programinio kodo optimizavimą;
         6. duomenų bazių užklausų optimizavimą;
         7. greitaveikos optimizavimą;
         8. bibliotekų atnaujinimą;
         9. sukurtų ir įdiegtų suvestinių bei ataskaitų keitimą ir/ar naujų kūrimą;
         10. sukonstruotų paslaugų naudotojų sąsajos elektroninių formų keitimą;
         11. sistemos pritaikymą naujesnių versijų naršyklių poreikiams;
         12. VATARAS ir VATIS perkėlimą į naujas aplinkas. Šios paslaugos apima:
             1. programinės įrangos instaliavimą bei aplinkų konfigūravimą;
             2. programinio kodo perkėlimą ir įdiegimą;
             3. duomenų bazių informacijos perkėlimą.
   10. **REIKALAVIMAI PROGRAMAVIMO PASLAUGŲ UŽSAKYMUI**
       1. Kiekvienu atveju prieš pradėdamas įgyvendinti Perkančiosios organizacijos užsakytas paslaugas, teikėjas turės pateikti (detalizuoti) ir su Perkančiąja organizacija suderinti planuojamų atlikti paslaugų aprašymą tokia tvarka:
          1. Perkančioji organizacija raštu ar el. paštu pateikia Paslaugų teikėjui detalizuotą informaciją apie tobulintiną VATARAS ir VATIS funkcionalumą, pageidavimą modifikuoti VATARAS ir VATIS funkcionalumą ar VATARAS ir VATIS komponentą;
          2. Paslaugų teikėjas, gavęs informaciją iš Perkančiosios organizacijos ne vėliau kaip per 5 darbo dienas įvertina reikalingų paslaugų apimtį, techninius, funkcinius, saugumo ir kokybės reikalavimus ir Perkančiajai organizacijai el. paštu pateikia užsakymo įgyvendinimo aprašymą (detalizuoja paslaugų įgyvendinimui reikalingus pakeitimus VATARAS ir VATIS, pagal poreikį pateikia prototipus), nurodo paslaugų suteikimo trukmės įvertinimą valandomis ir realizuotų pakeitimų pateikimo Perkančiajai organizacijai datą;
          3. Perkančioji organizacija gavusi paslaugų užsakymo įgyvendinimo aprašymą ir įvertinimą, sprendžia dėl paslaugų užsakymo įgyvendinimo. Jei paslaugų užsakymo įgyvendinimo aprašymas išsamus ir nurodytos sąnaudos tinkamos, patvirtina užsakymą, informuodama Paslaugų teikėją el. paštu. Jei įvertinimo aprašymas yra netikslus, neaiškus ar Perkančioji organizacija nesutinka su teikėjo pateiktu paslaugų užsakymo įgyvendinimo aprašyme pateiktų pakeitimų aprašymu ir/ar jų laiko sąnaudų įvertinimu, Perkančioji organizacija el. paštu gali paprašyti Paslaugų teikėją detalizuoti pakeitimo įvertinime minimas paslaugas bei jų laiko sąnaudų įvertinimą. Tokiu atveju teikėjas privalo pakartotinai atlikti paslaugų užsakymo įgyvendinimo aprašyme numatytų paslaugų bei jų įgyvendinimo laiko sąnaudų įvertinimą ir ne vėliau kaip per 3 darbo dienas pateikti el. paštu patikslintą paslaugų užsakymo įgyvendinimo aprašymą Perkančiajai organizacijai;
          4. jeigu užsakytų paslaugų realizavimo metu Perkančioji organizacija pageidauja tikslinti paslaugų suteikimo reikalavimus, Paslaugų teikėjas ne vėliau kaip per 3 darbo dienas nuo Perkančiosios organizacijos pageidavimo tikslinti paslaugų suteikimo reikalavimus pateikimo Paslaugų teikėjui, turi patikslinti pakeitimo realizavimo aprašymą ir el. paštu pateikti Perkančiąja organizacijai derinimui;
       2. planuojama įsigyti programavimo paslaugų, kurių apimtis yra iki 619 (šešių šimtų devyniolikos) valandų.
   11. **REIKALAVIMAI TESTAVIMUI**
       1. Paslaugų teikėjas privalo pritaikyti testavimams VATARAS ir VATIS testinę aplinką, įkelti/pašalinti reikalingus duomenis, nustatyti parametrus.
       2. Paslaugų teikėjas turi pateikti Perkančiajai organizacijai VATARAS ir VATIS ar atskiras jo dalis (modulius) tik pilnai išbandytą, be kenksmingų programų kodų ir patvirtintą Paslaugų teikėjo atsakingų asmenų.
       3. Paslaugų teikėjas, prieš perduodamas Perkančiajai organizacijai VATARAS ir VATIS ar atskiras jo dalis (modulius) priėmimo testavimams, privalo atlikti funkcinį ir nefunkcinį (našumo, maksimalių apkrovų) testavimą ir Perkančiajai organizacijai pateikti testavimo rezultatus.
       4. Paslaugų teikėjas turi dokumentuoti Perkančiosios organizacijos testavimo aplinkai ir priėmimo testavimų vykdymui būtinus reikalavimus arba sukonfigūruoti priėmimo testavimui reikalingą aplinką ir užtikrinti kitas technines sąlygas priėmimo testavimams atlikti.
       5. Paslaugų teikėjas, prieš perduodamas Perkančiajai organizacijai VATARAS ir VATIS ar atskiras jo dalis (modulius) priėmimo testavimams, turi parengti ir su Perkančiąja organizacija suderinti priėmimo testavimų scenarijus (funkcinių ir integracinių reikalavimų), kurie įforminami raštu.
       6. Testavimo scenarijai turi būti aiškūs ir išsamūs, t. y. parengti taip, kad juos galima būtų įvykdyti be papildomų dokumentų pagalbos ar veiklos specialistų konsultacijų. Perkančioji organizacija atlieka galutinį gauto VATARAS ir VATIS pakeitimo priėmimo testavimą, testavimui skirtoje aplinkoje.
       7. Testavimo principai ir procedūros turi būti apibrėžtos ir suderintos su Paslaugų teikėju projekto valdymo plane arba testavimo plane / metodikoje, kur turi būti numatyta, kad priėmimo testavimo metu Paslaugų teikėjas privalo:
          1. dalyvauti testavime;
          2. vesti klaidų registrą;
          3. jei Perkančiosios organizacijos priėmimo testavimo metu nustatomi neatitikimai paslaugų užsakymo įgyvendinimo aprašyme pateiktiems reikalavimams, Paslaugų teikėjas įsipareigoja Perkančiosios organizacijos rezultatų patikrinimo metu pastebėtus trūkumus pašalinti nemokamai ir pateikti visus rezultatus iš naujo patikrinimui, vadovaujantis incidentų šalinimo laikais nurodytais 4.14.6.1 - 4.14.6.4 punktuose;
          4. informuoti Perkančiąją organizaciją apie klaidų šalinimo planus ir eigą.
          5. Projekto valdymo plane arba testavimo plane / metodikoje Paslaugų teikėjas turi apibrėžti, kad priėmimo testavimas pagal atitinkamą scenarijų laikomas užbaigtu, jei parengto scenarijaus visi žingsniai įvykdyti sėkmingai ir tenkina nustatytus vertinimo kriterijus, t.y. kiekvieno atlikto scenarijaus žingsnio laukiamas rezultatas atitinka VATARAS ir VATIS gautą rezultatą.
          6. jei testavimas vyko sklandžiai, nebuvo nustatyta realizavimo trūkumų, Perkančioji organizacija paslaugų užsakymo įvykdymą patvirtina ir apsisprendžia dėl pakeitimų įtraukimo į gamybinę VATARAS ir VATIS aplinką;
          7. jei užsakytų paslaugų trūkumai išaiškėja vėliau jos eksploatavimo metu, Paslaugų teikėjas įsipareigoja Perkančiosios organizacijos pastebėtus trūkumus pašalinti nemokamai, abipusiai priimtinais terminais, atsižvelgiant į nustatyto trūkumo svarbą nepertraukiamam VATARAS ir/ar VATIS veikimui užtikrinti
       8. Testavimo terminai turi būti nustatyti ir suderinti su Perkančiąja organizacija projekto darbų grafike.
   12. **REIKALAVIMAI BANDOMAJAI EKSPLOATACIJAI**
       1. Visiems priimamiems Paslaugų rezultatams taikoma bandomoji eksploatacija, kurios trukmė yra 1 mėnuo ir kuri skaičiuojama nuo programavimo paslaugų rezultato elemento ar glaudžiai susijusio programavimo paslaugos rezultato elemento įdiegimo į „gamybinę“ VATARAS ir VATIS aplinką. Perkančiosios organizacijos ir Paslaugų teikėjo sutarimu bandomosios eksploatacijos laikas gali būti pailgintas.
       2. Atskirais atvejais, kai įdiegiami Paslaugos rezultato elementai, kurie nuo jų įdiegimo momento negali būti bandomi (dėl kitų susijusių Perkančiosios organizacijos VATARAS ir VATIS plėtros rezultatų vėlavimo, teisinio reguliavimo nebuvimo ar pan.), tuomet bandomoji eksploatacija Perkančiosios organizacijos ir Paslaugų teikėjo sutarimu yra atidedama iki realios Paslaugos rezultato elemento bandymų pradžios.
       3. Į bandomosios eksploatacijos trukmę neįskaičiuojamas laikas, kai dėl VATARAS ir VATIS esminių klaidų ir / ar trikių tokia bandomoji eksploatacija Paslaugos rezultato elementui negalėjo vykti. Bandomoji eksploatacija negali būti laikoma baigta, jei Paslaugų teikėjas neištaisė bandomosios eksploatacijos metu identifikuotų klaidų.
       4. Bandomosios eksploatacijos metu nustačius trūkumus, kilusius dėl to, kad projektavimo ir programavimo metu Paslaugų teikėjas jų nenumatė, Paslaugų teikėjas nemokamai atlieka reikalingus taisymus ir/ar pakeitimus.
       5. Paslaugų perdavimo-priėmimo aktas nesurašomas anksčiau negu programinė įranga yra sukurta, įdiegta, tinkamai veikia, Paslaugų teikėjas perdavė visus projekto metu Paslaugų teikėjo ir Perkančiosios organizacijos suderintus ir patvirtintus galutinius rezultatus.
       6. Perkančioji organizacija per 5 (penkias) darbo dienas nuo VATARAS ir VATIS programavimo paslaugų perdavimo–priėmimo akto pateikimo dienos turi teisę teikti pastabas dėl Paslaugų kokybės. Paslaugų teikėjas privalo Paslaugų gavėjo nustatytais terminais atitinkamai pataisyti Paslaugų rezultatus ir pateikti pakartotinį Paslaugų perdavimo-priėmimo aktą. Paslaugų teikėjui kokybiškai ir laiku suteikus VATARAS ir VATIS programavimo paslaugas, Perkančioji organizacija neturi teisės nepagrįstai atsisakyti pasirašyti perdavimo–priėmimo aktą.
   13. **REIKALAVIMAI ĮDIEGIMUI**
       1. Paslaugos turi būti teikiamos taip, kad sukurta ir (ar) modifikuota programinė įranga (Paslaugos rezultatai) galėtų funkcionuoti realaus laiko režimu, tiek vykdant tokios programinės įrangos bandomąją eksploataciją, tiek jai taikant garantiją.
       2. Paslaugos rezultatų diegimui skirti instaliaciniai paketai, kartu su programiniu kodu, diegimo instrukcija bei kita susijusia dokumentacija, pateikiami pagal Perkančiosios organizacijos ir Paslaugų teikėjo tarpusavyje suderintame Paslaugos diegimo tvarkos dokumente aprašytą tvarką naudojantis SVN saugykla.
       3. Paslaugos rezultatai Perkančiajai organizacijai turi būti pateikti tik pilnai juos išbandžius, užtikrinant, kad diegiami Paslaugos rezultatai yra be kenksmingo programinio kodo ir/ar neautorizuotos prieigos galimybių. Tai turi būti patvirtinta Paslaugų teikėjo atsakingų asmenų.
       4. Atnaujinta dokumentacija, programinės įrangos atnaujinimo paketai ir programinis kodas bei to kodo kompiliavimui reikalingas bibliotekas Paslaugų teikėjas patalpina į Perkančiosios organizacijos naudojamą SVN saugyklą pagal suderintą tvarką.
   14. **REIKALAVIMAI GARANTINEI PRIEŽIŪRAI**
       1. Garantijos objektas yra visi Paslaugos rezultato elementai.
       2. Garantija turi būti taikoma:
          1. visiems Sutarties galiojimo metu modifikuotiems ir naujai sukurtiems VATARAS ir VATIS komponentams, kuriems dar nesibaigęs garantijos terminas;
          2. VATARAS ir VATIS komponentų diegimo paslaugoms,
          3. komponentų suderinimui tarpusavyje su jau esančiais, modifikuotais ir/ar naujai įdiegtais VATARAS ir VATIS komponentais,
          4. VATARAS ir VATIS komponentų tarpusavio apjungimo paslaugoms;
          5. modifikuotų bei naujai įdiegtų VATARAS ir VATIS komponentų keitimo, perprogramavimo, perrašymo, papildymo, taisymo, defektų šalinimo paslaugoms;
          6. bet kokiems įsikišimams į programinės įrangos ir/ar atskirų jos elementų sandarą, kurie galėtų įtakoti (pakeisti, sutrikdyti) VATARAS ir VATIS ir/ar jos elementų veiklą, turėtų įtakos programinės įrangos ir/ar jos elementų funkcionavimui, tikslumui, saugumui, kokybei, tinkamumui, integracijai, naudotojo darbui su programine įranga ir/ar jos elementais, neigiamai paveiktų (sugadintų, sunaikintų, sumažintų saugumą) programoje sukauptus ir saugomus bei naujai įvedamus duomenis ir informaciją, turėtų neigiamos įtakos (sutrikdytų, pakeistų) kitų, pagalbinių ir/ar nepriklausomų, programų bei programinės įrangos veiklai.
       3. Garantinės priežiūros teikimo metu visos pastebėtos programinės įrangos klaidos ir trikdžiai (toliau – incidentai) bus registruojami Informacinių technologijų ir telekomunikacijų pagalbos tarnybos posistemėje https://ittpagalba.vrm.lt/MSM/ (toliau – ITT pagalba) ir perduodami paslaugos teikėjo nurodytu el. paštu spręsti incidentus. Papildomai paslaugų teikėjo nurodytu telefonu arba el. paštu pranešama apie incidentus, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas. Paslaugos teikėjas, spręsdamas incidentus, Perkančiajai organizacijai turės atsakyti el. paštu ittpagalba@vrm.lt, el laiško antraštėje (*angl. Subject*), nurodydamas tą patį incidento numerį, koks buvo gautas siunčiant iš ITT pagalba, pažymėdamas atitinkamą sprendimo būseną, pagal su Perkančiąja organizacija suderintą tvarką (mechanizmą)..
       4. Garantiniai incidentai klasifikuojami:
          1. kritinė klaida (Service desk incidento statusas „Labai skubus“) – kai nustatyta klaida/triktis, dėl kurios naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
          2. reikšminga klaida (Service desk incidento statusas „Skubus“) – kai nustatyta klaida/triktis, kuri kliudo vykdyti būtinas funkcijas, tačiau yra žinomas alternatyvus funkcijos vykdymas;
          3. kita klaida (Service desk incidento statusas „Neskubus“) - kai nustatyta klaida/triktis, kuri sukelia sunkumus naudojantis VATARAS ir VATIS, bet neįtakoja VATARAS ir VATIS funkcijų veikimo ir nedaro jokio kito poveikio VATARAS ir VATIS;
          4. konsultacija dėl trikties – Perkančioji organizacija pageidauja konsultacijos.
       5. Paslaugų teikėjas privalo nedelsiant atstatyti VATARAS ir VATIS veikimą įvykus triktims, susijusioms su naujai diegiamais funkcionalumais. Tokios triktys klasifikuojamos kaip kritinė klaida.
       6. Incidentams numatomi tokie įvykdymo terminai, skaičiuojant nuo incidento nukreipimo Paslaugų teikėjui momento:
          1. kritinės klaidos atveju – nedaugiau kaip 4 darbo valandos. Jei per 4 darbo valandas kritinės klaidos atvejo pašalinti nepavyksta, Paslaugų teikėjas Perkančiajai organizacijai padeda įvykdyti reikiamas funkcijas alternatyviomis priemonėmis. Tokiu atveju Paslaugų teikėjas kritinę klaidą įsipareigoja pašalinti per 12 darbo valandų;
          2. reikšmingos klaidos atveju – ne daugiau kaip 8 darbo valandas. Jei per 8 darbo valandas reikšmingos klaidos atvejo pašalinti nepavyksta, Paslaugų teikėjas Perkančiajai organizacijai padeda įvykdyti reikiamą funkciją alternatyviomis priemonėmis. Tokiu atveju Paslaugų teikėjas reikšmingos klaidos atvejį įsipareigoja pašalinti per 16 darbo valandų;
          3. kitos klaidos atveju – ne daugiau kaip 16 darbo valandų. Jei per 16 darbo valandų kitos klaidos atvejo pašalinti nepavyksta, Paslaugų teikėjas Perkančiajai organizacijai padeda įvykdyti reikiamą funkciją alternatyviomis priemonėmis. Tokiu atveju Paslaugų teikėjas kitos klaidos atvejį įsipareigoja pašalinti per 32 darbo valandų;
          4. konsultacijos atveju – konsultacija suteikiama per 1 – 2 darbo dienas.
       7. Incidento išsprendimo laikas – laikas nuo incidento nukreipimo Paslaugų teikėjui iki Paslaugų teikėjo sprendimo pateikimo fakto įregistravimo Service desk, priskyrus incidentui statusą „Išspręsta“. Tik Perkančioji organizacija gali keisti sprendimo atlikimo datą.
       8. Aukščiau nurodyti terminai ir Paslaugos teikimo valandos terminai skaičiuojami pagal oficialiai nustatytas Perkančiosios organizacijos darbo valandas (pirmadieniais-ketvirtadieniais – nuo 8:00 iki 17:00, penktadieniais – nuo 8:00 iki 15:45).
       9. Jei Paslaugų teikėjo pateiktas sprendimas netenkina Perkančiosios organizacijos, incidentas grąžinamas Paslaugų teikėjui.
       10. Sutarties vykdymo laikotarpiu Paslaugos teikimui Paslaugų teikėjas suteikia Perkančiajai organizacijai reikalingas prieigas prie Service desk.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktoriaus pavaduotoja, atliekanti direktoriaus funkcijas    Alvyda Pupkovienė | **PASLAUGŲ TEIKĖJAS**  **UAB ,,CGI Lithuania“**  Direktorius      Karolis Baltrušaitis |